اینتر-ناپولی اویونو اؤنجه‌سین‌ده هر ایکی تیمین طرفدارلاری آراسین‌دا باش وئرن ووروشما سیراسیندا ماشین ووران اینترلی بیر طرفدار اؤلرکن، بیچاقلانان بیر ناپولی طرفداری دا یارالاندی.
میلان پلیس ردیسی مارسلو کاردونا دورنله‌دیگی مطبوعات کنفرانسین‌دا، بازار آخشامی اوینانان اینتر-ناپولی اویونو اؤنجه‌سین‌ده هر ایکی تیمین طرفدارلاری آراسین‌دا باش وئرمیش ووروشما سیراسیندا ماشین ووران اینترلی بیر طرفدارین اؤلدویونو، بیچاقلانان بیر ناپولی طرفدارینین دا یارالاندیغینی بیلدیردی.
کاردونا، حادثه‌لرله باغلی اینترلی ۳ نفرین گؤزآلتینا آلیندیغینی دا آچیقلادی.
اویون اؤنجه‌سین‌ده ناپولی‌لی طرفدار قروپونو داشییان بیر اتوبوسون اینترلی طرفدارلرین سلدیریسینا معروض قالدیغینی بیلدیر‌ن کاردونا، اتوبوس‌دان ائنن ناپولی‌لی طرفدارلرین قارشی‌لیق وئرمه‌سی ایله اولای‌لارین چیخدیغینی ایفاده ائتدی.
پلیس رئیسی، کوچه‌ده وور قاچ زامانی ماشین ووران ۳۵ یاش‌لی بیر اینتر طرفدارینین خسته‌خانادا حیاتینی ایتیردیگینی بیلدیردی.
ایتالیا ایچ ایشلری باخانی ماتیو سالوینی ده، "بیر اویون ایزله‌مه‌یه گئتدیگی اوچون هئچ کس اؤلدوروله‌بیلمز. ژانویه آیین‌دا سری آ و سری ب‌ده‌کی کلوبلارین و طرفدارلرین نماینده‌لری ایله توپلانتی ائده‌جه‌یه‌م" دئدی.
